钦定古今图书集成/理学汇编/文学典/第115卷 > 宋珏
## 钦定古今图书集成/理学汇编/文学典/第115卷 > 宋珏

按《列朝诗集》，“珏字比玉，莆田人。家世仕宦，不屑从乡
里衣冠浮湛征逐。年三十，负笈入太学，游金陵，走吴
越，遍交其贤士大夫。初从人扇头，见程孟阳《荔枝酒
歌行》，求七载始识孟阳，遂以兄事之，因孟阳以交余。
长身玉立，神情轩举，开颜谈笑，不立崖岸，其胸中泾
渭井如也。善八分书，规《橅夏承碑》，苍老雄健，骨格斩”
然。画出入二米，仲圭、《子久》不名一家。而又泛爱施《易》，
不自以为能事。酒酣歌罢，笔腾墨飞，或即席赋诗，或
当筵染翰，书窗涴壁，淋漓戏剧，或醒而自谓无以加，
又或旦而忘其谁作也，人以是多易而亲之。滞淫旅
人，默默不自得。客死吴门，其卒也，孟阳抚之，乃瞑而
受含。余与孟阳欲留葬虞山，不果。返葬后十馀年，金
陵顾梦游入闽哭其墓，乞余为文伐石以表之。比玉
为诗，才情烂熳，信腕疾书，不加持择，诗成亦不留槁。
余取其得《荔枝辞》一首，以为近古人讽谕之遗。今其
遗稿刻于金陵者，其里人所掇拾，非比玉意也